
El  Sr.  Alcalde  parla  del  "BELL  RESGUARD" 


Entrevistador: 

Sr.  Alcalde,  el  tema  del  Bell  Resguard  és 
un  dels  problemàtics  actualment  Com  està 
aquest  assumpte  i  amb  quin  paràmetre 
concret  ha  d'intervenir  l'Ajuntament?  Potser 
és  aquest  el  "quid"  de  la  qüestió? 

Sr.  Alcalde: 

SL  ei  "quid"  de  ia  qüestió  és  que  r Ajunta¬ 
ment  té  ('esperit  d'intentar  reduir  l'edificabi/itat 
a  la  Vi  la,  ja  que  ens  estem  acostant  al  límit  que 
permet  el  nostre  terme,  i  podríem  acabar 
col·lapsats.  El  Masnou,  està  creixent  molt  ràpi¬ 
dament,  al  contrari  d'altres  poblacions  de  Cata¬ 
lunya,  és  per  això  que  en  el  nou  Pla  General 
d'Ordenació,  es  promou  més  l'edificació  en 
horitzontal  que  en  vertical  i  es  salvaguarden  els 
espais  verds  i  d'equipaments  necessaris  per 
obtenir  un  bon  nivell  de  qualitat  de  vida  pe! 
futur. 

El  Bell  Resguard,  la  zona  alta  de  la  Vila  i  al¬ 
guns  altres  indrets  de!  Masnou,  obeeixen  una 
concepció  urbanística  totalment  oposada  a  la 
que  deia  a!  principi,  ja  que  jo  com  Alcalde  des 
de!  79,  sempre  he  defensat  la  teoria  d'intentar 
rebaixar  les  alçades  al  màxim,  idea  compartida 
fins  ara  per  tot  el  Consistori. 

Ara  bé,  el  tema  Bell  Resguard,  últimament, 
quan  s'acosta  l'aprovació  definitiva  de!  Pla 
General,  s'ha  polititzat  bastant  Jo  no  sé  si  per 
interessos  partidistes  o  bé  per  interessos  espe¬ 
culatius.  La  veritat  és  que  en  l'aprovació  inicia! 
de  l'esmentat  Pla  General  tots  els  grups  polítics 
hi  vàrem  estar  d'acord.  Malgrat  que  després,  en 
l'exposició  pública,  que  per  això  hi  és,  es  pre¬ 
sentessin  al·legacions,  que  en  aquest  moment 
estem  a  punt  de  resoldre. 

Voldria  deixar  ben  dar,  que  nosaltres  ente¬ 
nem  que  els  edificis  de!  Bell  Resguard,  malgrat 
un  entorn  més  que  acceptable  que  no  gaudeix 
cap  altre  sector  de!  poble,  no  ens  agraden,  però 
ens  els  vàrem  trobats  fets,  i  legalitzats,  per  uns 
Plans  Parcials  d'Urbanització,  aprovats  per 
l'Ajuntament  d'aquella  època,  i  modificats  i 
aprovats  definitivament  per  la  Comissió  Provin¬ 
cial  d'Urbanisme,  i  això  dóna  uns  drets  als  Pro¬ 
motors,  i  una  legalitat  molt  difícil  de  qüestionar 
i  d'això  tots  plegats  hem  de  ser-ne  molt  cons¬ 
cients,  ja  que  anar  contra  aquests  drets,  podria 
suposar  indemnitzacions  que  hauria  de  pagar 
l'Ajuntament  i,  per  tant,  tots  els  veïns  del 
Masnou. 

Entrevistador: 

Aquest  assumpte  ha  estat  portat  a  ta 
T.V.E.,  on  vostè  va  adquirir  uns  compromisos 
importants.  Com  ho  veu  això? 

Sr.  Alcalde: 

Es  veritat  que  varen  portar  el  tema  a  la 
T.  V.E.,  com  a  mesura  de  pressió  i  donar-H  més 
èmfasi  i  publicitat  a  ta  qüestió.  Ara  bé,  jo  allà 
no  en  vaig  agafar  cap  de  compromís,  sinò  que 
e!  que  vaig  dir,  quan  aquell  senyor  em  deixava, 
era  que  nosaltres  havíem  rebut  una  proposta 
dels  redactors  de!  Pla  General,  per  només  per¬ 
metre  116  habitatges  més  en  tot  aquell  sector, 
dels  que  ja  hi  ha  en  l'actualitat.  I  això  represen¬ 
tava  una  reducció  molt  important  respecte  al 
que  figurava  en  ('aprovació  inicia!  de!  Pla  Gene¬ 
ral.  Però  vaig  remarcar  especialment,  que  el 


poble  no  pagava  cap  indemnització.  0  sigui  l'A- 
juntdment,  més  ben  dit  l'equip  de  govern  de 
C.I.U.,  és  molt  conscient  de  què  quan  prengui  la 
decissió  que  representi  reduir  ei  que  sigui,  això 
no  significarà  cap  despesa  suplementària  pe! 
Municipi. 

Vull  remarcar,  ta!  com  vaig  dir  per  T.  V.,  ho 
he  dit  a  la  Premsa  i  a  la  Ràdio,  i  ara  en  aquest 
Butlletí,  que  per  mí  no  és  just  que  un  ciutadà 
que  viu  a  Ocata,  o  a  la  Plaça  Ramón  i  Cajal, .  .  . 
hagin  de  pagar,  perquè  uns  senyors  obtinguin 
una  millora  substancial  de  la  seva  propietat, 
quan  el  dia  que  ia  varen  comprar  sabien  perfec¬ 
tament  el  que  feien,  i  coneixien  totalment  el 
projecte  de!  que  s'havia  de  fer  allà.  Això  és  així 
de  dar,  i  no  es  pot  enganyar  a  ningú. 

Entrevistador: 

Això  vol  dir  que  . . .? 

Sr.  Alcalde: 

Això  vol  dir  que  els  constructors  continuen 
tenint  els  drets  de  construir  uns  300  habitat¬ 
ges  més,  i  que  ningú  no  es  podria  sentir 
enganyat  ja  que  les  maquetes  i  els  plànols, 
continuen  estant  a  l'abast  de  tothom  en  les  ofi¬ 
cines  dels  promotors. 

Entrevistador: 

0  sigui  que  el  seu  criteri  és  el  de  no  pagar 
les  equivocacions  dels  altres. 

Sr.  Alcalde: 

Exacte,  procurant  servir  els  interessos  de 
tots  els  Vilatans  de!  Masnou. 

Entrevistador: 

Però,  quina  és  la  situació  actual,  com  està 
el  diàleg? 

Sr.  Alcalde: 

Bé,  tant  la  comunitat  de  propietaris  de! 
Bell  Resguard,  com  els  promotors  de  l'Urbanit¬ 
zació,  s'han  reunit  amb  nosaltres  i  ens  han  fet 
arribar  les  seves  cuites,  en  forma  d'al·legacions 
al  Pla  General  de!  Masnou,  així  és  que  aquests 
moments  els  nostres  serveis  tècnics  i  jurídics 
estan  estudiant  el  tema,  i  quan  s'hagin  pronun¬ 
ciat,  en  tornarem  a  paríar,  perquè  no  volem 
encertar  cap  diàleg  sense  saber  fins  on  podem 
arribar,  el  cost  que  pot  representar  pe! 
Municipi. 

Entrevistador: 

Però,  quin  seria,  així  calculat  per  sobre, 
l'import  de  les  indemnitzacions? 

Sr.  Alcalde: 

No  m'agradaria  donar  cap  xifra.  No  està 
res  dar  en  aquest  assumpte,  uns  diuen  que  no 
hi  ha  Hoc  a  indemnitzar  res,  i  els  altres  exigei¬ 
xen  els  seus  drets,  però  en  cas  de  que  s'hagués 
de  pagar,  no  ens  en  podríem  sortir,  i  el  municipi 
quedaria  hipotecat  greument  Tot  això  és  molt 
perillós,  i  és  la  raó  de  (a  nostra  prudència  en 
aquest  problema,  perquè  no  es  pot  oblidar  que 
el  sector  del  Bell  Resguard  gaudeix  d'unes 
avantatges,  envers  la  resta  de  sectors  de!  Po¬ 
ble,  com  pot  ser  un  20  %  de  zones  verdes, 
cosa  que  ja  ens  agradaria  que  pogués  ser  a  tot 
El  Masnou. 

Repeteixo,  nosaltres  volem  rebaixar  l'edifi- 
cabilitat  d'aquell  sector,  que  no  és  només  et 


Bell  Resguard  on  hi  ha  els  pisos  ara,  sinò 
també  les  àrees  dels  Horts  i  Fabra,  que  estan  al 
voltant,  el  que  vol  dir  que  l'espai  a  edificar  no 
resta  concretat  en  poc  terreny,  si  més  no  en  un 
àrea  bastant  ample  que  permet  actuar-hi  urba¬ 
nísticament  amb  una  certa  qualitat;  ara  bé,  no 
volem  caure  en  despeses  importants. 

Entrevistador: 

Vostè  ha  parlat  de  polititzacló.  Quins  creu 
que  poden  ser  els  motius  d'aquesta,  donat  que 
el  diàleg  ha  de  ser  només  a  tres  bandes: 
Promotors,  Comunitat  de  Propietaris  i  Ajunta¬ 
ment? 

Sr.  Alcalde: 

Miri,  jo  no  voldria  entrar  en  polèmica,  allà 
hi  ha  veïns  que  estan  d'acord  amb  e!  que  pro¬ 
mou  la  Comunitat  de  Propietaris,  i  d'altres  que 
accepten  la  situació  anterior.  De  totes  maneres 
no  es  pot  pretendre  que  algú  sigui  tant  ingenu 
que  no  li  agradi  millorar  sinsiblement  el  seu  es¬ 
tat  us  de  vida  i  la  revalorització  del  seu  habitat¬ 
ge.  Nosaltres  aquesta  postura  la  comprenem, 
però  d'això  a  creure  que  en  tot  aquell  sector,  on 
ara  hi  han  243  habitatges,  ja  no  si  pot  fer  res 
més,  hi  ha  un  abisme. 

Entrevistador: 

Què  opina  del  que  va  sortir  per  T.V.? 

Sr.  Alcalde: 

En  aquell  programa,  a  la  presentació  es 
varen  dir  barbaritats,  com  si  es  tractés  d'un  cas 
de  barraquisme,  i  també  que  en  el  lloc  s'hi 
construirien  pisos,  destrucció  de  la  natura,  etc. . 
.,  això  fou  una  desinformació  tota!  que  no  crec 
que  entengués  ningú  de!  Masnou,  i  no  diguen 
de  la  resta  d'Espanya.  Ara  bé,  a  mi  em  vàrem 
trucar  diversos  veïns  de!  Bell  Resguard  per  dir- 
me  que  el  que  havia  dit  per  la  T.  V.  no  era  Hur 
opinió;  no  vull  dir  amb  això  que  fos  l'opinió  de 
tots  ells,  però  si  que  es  demostra  que  no  tot¬ 
hom  està  en  contra  de  la  nostra  actuació  en 
aquest  cas,  ja  que  com  he  dit  abans,  no  existeix 
veritable  uniformitat  de  criteris  entre  els  matei¬ 
xos  veïns.  El  que  si  crec  és  significatiu,  és  que 
aquella  mateixa  nit  vaig  poder  palpar  el  que  es 
deia  a  diversos  indrets  de  la  Vila,  tant  a  Ocata 
com  a  Maricel  /  Els  Ametllers,  i  gairebé  tothom 
coincidia  amb  mí,  en  que  si  havien  d 'haver- h i 
indemnitzacions  que  aquestes  no  fossin  repar¬ 
tides  a  càrrec  de  tots  els  ciutadans. 

També  vull  deixar  clara  una  altra  qüestió, 
com  a  data  oríentativa,  i  és  que  en  e!  Bell  Res¬ 
guard  hi  ha  en  aquests  moments  243  habitat¬ 
ges,  i  caps  de  família  empadronats,  només  n'hi 
ha  139,  segons  ('estadística  Municipal,  el  que 
vol  dir  que  un  tant  per  cent  molt  important  de 
veïns  d'aquell  sector  no  pertany  realment  al 
Masnou. 

Entrevistador: 

Moltes  gràcies  Sr 
tema  es  resolgui  amb 
bles,  per  a  tots. 

Sr.  Alcalde: 

Gràcies  a  vostè  i 
per  nosaltres  no  quedarà,  no 


Pàg.  2 


EL  MASNOU 


_ INFORMACI  Ó 

HISENDA 

ORDENANCES  FISCALS 


En  el  Ple  del  dia  25  de  setembre  foren  aprova¬ 
des  les  modificacions  de  les  ordenances  fis¬ 
cals  i  contribució  territorial  urbana,  que  hauran 
de  regir  durant  l'any  1 985. 

Hem  seguit  en  aquestes  modificacions  els 
següents  criteris: 

-  Conèixer  a  fons  la  problemàtica  de  l'Orde- 
nança  Fiscal  des  del  punt  de  vista  intern,  con¬ 
fecció  de  padrons,  cobrament  de  les  diferents 
tasses,  impostos,  arbitris  i  millores  de  gestió. 

-Saber  l'experiència  de  la  seva  aplicació,  pel 
que  fa  al  punt  de  vista  polític  dels  diferents 
regidors,  a  les  àrees  de  responsabilitat  a  les 
quals  s'apliquen  aquestes  O.  F. 

-  Demanar  l'opinió  experta  de  diferents  esta¬ 
ments  oficials  del  municipi,  als  quals  afecten 
les  aplicacions  de  les  0.  F. 

-  Considerar  les  repercusions  que  la  seva 
modificació  pot  tenir  pels  ingressos  de  la  Cor¬ 
poració  Municipal,  de  cara  als  pressupostos 
del  1 985. 

-Adaptar,  cada  una  de  les  0.  F.  el  més  possi¬ 
ble,  a  la  legislació  vigent,  tant  des  del  punt  de 
vista  econòmic,  com  des  de  l'administratiu. 

-  Proposar  la  introducció  de  noves  ordenances 
fiscals  en  aquelles  àrees  en  què  la  legislació  ho 
permeti,  i  que  no  en  tenien  per  diferents  raons. 

El  nostre  objectiu  ha  estat  arribar  a  un  text 
més  real  i  actualitzat,  tenint  ben  present  que 
les  0.  F.  representen  aproximadament  un  20% 
dels  ingressos  totals  dels  Pressupostos 
Ordinaris. 

Les  modificacions  més  destacades  que  foren 
aprovades  i  la  seva  justificació  són: 

N.°  1-EI  mínim  per  permís  d'obertura  de 
rases,  etc.  s'ha  passat  a  2.000  -  ptes.,  per  co¬ 
herència  de  cost  administratiu  amb  altres  0.  F. 

N.°  2-  S'ha  simplificat  la  seva  aplicació  en  les 
ocupacions  de  terrenys  d'ús  públic. 

N.°  3-  S'ha  racionalitzat  la  seva  estructura, 

per  fer-la  més  d'acord  amb  la  realitat  d'ús  dels 
diferents  guals. 

■ 

N.®  9-  S'han  pres  en  consideració  les  sugge- 
rències  per  a  una  igualació  impositiva  entre  els 
diferents  carrers  de  la  Vila,  per  evitar  greuges 
comparatius  entre  els  diferents  establiments. 

N.°  1 3-  S'ha  adequat  la  tassa  de  l'expedició  de 
documents  municipals,  a  la  realitat  del  seu 
cost. 

N.°  1 6-  S'introdueix  la  tassa  per  llicència  muni¬ 
cipal  de  primera  ocupació  o  utilització  dels 
edificis.  La  tassa  mínima  per  llicència  d'obres 
passa  a  2.000.-  ptes.,  com  la  0.  F.  n.°  1 . 

N.°  1 7-  Els  canvis  de  nom  d'un  establiment, 
quan  aquest  es  realitzi  entre  marit  i  muller  o 
entre  pares  i  fills,  serà  d'un  25%  en  lloc  del 
50%  que  fins  ara  es  venia  aplicant. 

N.®  1 8-  Dintre  d'aquesta  ordenança  es  supri¬ 
meix  la  tassa  sobre  màquines  automàtiques  de 
joc,  per  portar  a  terme  la  reglamentació  d'una 
nova  ordenança  específica. 

N.®  1 9-  Les  tasses  per  a  la  utilització  del  Polis- 
portiu  no  es  modifiquen,  excepte  els  dimarts, 
diumenges  i  festius. 

N.°  21- Donat  que  la  base  liquidable  en  el 
padró  de  la  contribució  territorial  urbana  s'ha 


passa  aleshores  al  5%,  i  no  aplicant  el  9% 
vigent  fins  ara. 

N.®  22-  S'ha  reestructurat  la  tassa  per  la  reco¬ 
llida  d'escombraries,  d'acord  amb  les  sugge- 
rències  rebudes.  Però  solament  pel  que  fa  a  les 
categories  dels  establiments  mantenint-se  una 
sola  categoria  de  vivendes. 

N.°  24-  El  ceps  (immobilització  de  vehicles) 
també  serà  aplicat  des  d'ara  a  les  motocicle¬ 
tes.  La  tassa  per  la  retirada  de  vehicles  amb  la 
grua  es  xifra  en  2.500.-ptes. 

N.®  25-  L'impost  municipal  sobre  solars  no 
s'ha  modificat,  a  causa  de  la  revalorització  que 
tindran  els  valors  unitaris  de  les  plusvàlues  de 
les  diferents  zones. 

N.®  26-  L'impost  sobre  la  circulació  s'ha  hagut 
de  disminuir  en  algunes  categories  que  esta¬ 
ven  per  sobre  dels  límits  admesos.  En  d'altres 
l'augment  ha  estat  superior  a  la  mitjana,  per 
consideracions  de  tipus  socieconòmiques. 

N.°  27-  L'import  sobre  l'increment  del  valor  del 
terreny  s'ha  simplificat  i  s'ha  posat  d'acord 
amb  el  nou  Pla  General  Urbanístic  del  Masnou. 

N.®  29-  L'increment  de  l'impost  sobre  els 
anuncis  i  rètols  lluminosos  queda  suprimit, 
segons  s'acordà  després  de  l'estudi  de  les  sug- 
gerències  rebudes,  ja  que  es  considera  que 
contribueixen  a  l'embelliment  del  municipi. 

N.®  53-  Es  crea  aquest  nou  tribut  amb  la  finali¬ 
tat  no  fiscal  sobre  les  màquines  electròniques 
o  mecàniques  de  joc,  amb  o  sense  propòsit  de 
lucre.  Això  es  fa  d'acord  amb  l'article  473  de  la 
Llei  de  Règim  Local  i  l'article  1 26  de!  Reial 
Decret  3250/6  del  30  de  desembre. 

La  tarifa  per  a  les  màquines  de  joc  sense  lucre 
serà  de  6.000.-  ptes.  per  unitat  o  màquina  i 
any.  La  màquina  amb  lucre,  és  a  dir  l'aparell 
pròpiament  de  joc  d'atzar,  serà  de 
30.000.-ptes  per  màquina  i  any. 

Un  altre  punt  a  tractar  va  ésser  el  de  la  Contri¬ 
bució  Territorial  Urbana.  Aquesta  contribució 
està  regulada  per  Llei  i  el  tipus  l'aprova  l'Ajun¬ 
tament.  Fins  ara  el  tipus  era  del  20%,  donat 
que  s'ha  fet  una  revisió  del  catastre  urbà  del 
terme  municipal  del  Masnou,  per  actualitzar-lo, 
s'ha  cregut  convenient  el  reduir  el  percentatge 
actual  de  la  base  liquidable  al  12%.  I  això  a  fi 
de  graduar  l'augment  i  que  la  seva  incidència 
sigui  menys  gravosa  pel  contribuent,  aplicant 
l'autorització  que  confereix  l'article  13  de  la 
Llei  24/1 983  del  2 1  de  desembre  del  1 983. 

L'augment  total  de  les  ordenances  fiscals 
podrà  estar  en  l'ordre  del  1 0%  í  això  ha  de  per¬ 
metre  a  l'erari  municipal  de  poder  comptar 
amb  mitjans  suficients  per  fer  front  a  les  des¬ 
peses  del  Pressupost  del  1985,  el  qual  s'està 
confeccionant  en  aquests  moments. 

La  Corporació  Municipal  fa  tots  els  esforços 
que  calen  per  actualitzar  els  padrons,  per  justí¬ 
cia  distributiva,  posant  els  mitjans  d'inspecció 
que  siguin  necessaris  per  evitar  agravis  com¬ 
paratius.  S'estudia  ta  municipalització  de  les 
plaques  dels  guals  i  el  control  de  totes  les  al¬ 
tres  (bicicletes,  velomotors,  etc.).  També  es 
durà  a  terme  una  actualització  de  les  despeses 
sumptuàriesi. 

Esperem  que  una  bona  informació  permetrà  la 
transparència  en  la  gestió  que  tots  volem. 


SANITAT 


PROJECTE  DE  SALUT  PER  A  TOTS 
ELS  ESCOIARS  D'E.G.B.  DEL  MASNOU 

Atès  que  una  educació  integral  no  pot  deixar 
al  marge  la  salut,  ja  que  en  definitiva  és  allò 
que  més  valor  té  per  a  un  individu,  creiem  que 
a  més  de  la  família,  l'escola  és  el  lloc  més 
adient  per  a  la  defensa  i  la  promoció  de  la 
salut  individual  i  col·lectiva. 

Després  de  l'estudi  de  les  necessitats  d'infor¬ 
mació  sanitària,  de  la  situació  real  de  les  nos¬ 
tres  escoles  i  de  la  salut  dels  escolars,  a  partir 
de  les  dades  objectives  i  de  les  apreciacions 
indirectes,  la  Regiduria  de  Sanitat  i  Serveis  So¬ 
cials  ha  elaborat  un  programa  de  Salut  Escolar, 
que  juntament  amb  la  col·laboració  de  mestres 
i  pares,  pretén  tres  objectius  principals: 

a)  Promoure  bons  hàbits  i  conductes  sanità¬ 
ries. 

b)  Proporcionar  unes  condicions  ambientals 
saludables  per  al  desenvolupament  de  l'infant  i 
la  seva  adaptació  en  el  medi  ambient  escolar. 

c)  Prevenir  les  malalties  pròpies  de  la  infància 
mitjançant  la  vigilància  i  control  de  l'estat  de 
salut  de  la  població  escolar  de  la  nostra  vila. 

Les  fites  d'aquest  programa  són: 

-  Examen  físic  als  alumnes  de  1.^',  5.®  i  8.® 
d'E.G.B. 

-Control  de  vacunacions  de  la  població  esco¬ 
lar  en  tots  els  seus  aspectes. 

-Control  de  la  campanya  de  fluoració  contra 
la  càries  dental  dels  escolars  de  1  ®',  2.°®  i  3.®l 

-Campanya  de  prevenció  de  la  tuberculosi. 

-Xerrades  divulgatives  introduint  temes  d'e¬ 
ducació  sanitària,  per  a  preservació  de  la  salut. 

-Xerrades  específiques  adreçades  al  Claustre 
de  Professors. 

-  Reunions  periòdiques  dirigides  als  pares 
d'alumnes,  sobre  temes  d'educació  sanitària, 
etc. . . 

Aíxi  doncs  la  tasca  s'endegarà  comptant  amb 
un  equip  de  professionals  (dos  metges  i  una 
infermera),  que  coordinaran  totes  les  activitats 
sanitàries  que  es  realitzin  a  les  escoles. 

Però,  com  diem  més  amunt,  el  programa  de 
Salut  Escolar  no  pot  ser  una  tasca  estricta¬ 
ment  pròpia  dels  sanitaris,  es  tracta  d'un 
programa  en  el  qual  tots  ens  hem  de  respon¬ 
sabilitzar,  perquè  ets  resultats  dependran  de  la 
unitat  en  la  col·laboració  i  en  la  participació 
activa. 

Els  horaris  de  vacunació  en  el  Centre  Perma¬ 
nent  Municipal  de  Vacunacions  de  la  Creu 
Roja  és  el  següent: 

De  dilluns  a  divendres: 

Matí  de  les  1 2  del  migdia  a  la  1 . 

Tardes  de  2/4  de  sis  a  2/4  de  set. 


CALENDARI  DE  VACUNACIONS 


t 

EDATS 

V  A  C  D  N  E  S 

D  T  P 

5  3  £ 

1  # 

t 

DT 

i  % 

Cl. 

E 

? 

X 

•B 

B 

k. 

n 

L 

Td 

U 

H 

■o  □ 

il: 

i  3 

5  ü 
r*'  ■3';- 

H  H  k* 

£  i 
= 

11 

ll 

^  c 

sí 

i  3 
(kiH 

3 

• 

• 

5  nacsos 

'  • 

• 

7  mesos 

• 

• 

h  -  "  - - - - - 

12  meso^ 

• 

• 

IH  mcíos 

• 

• 

f  ' 

4  *  6  aoyí 

•  : 

6  anys 

r' 

• 

1 1  anvs 

H 

i nrne^i 

• 

14-16  anys 

El 

' 

• 

actualitzat  en  el  concepte  de  clavagueram, 


EL  MASNOU 


Pàg.  3 


ACORDS 


COMISSIÓ 

PERMANENT 


Sessió  Permanent  2-3-84. 

CONTRACTACIÓ  EVENTUAL 
D'ADMINISTRATIUS 

Segons  ef  resultat  de  les  passades  oposicions, 
es  va  procedir  a  la  contractació  de  dos  auxi¬ 
liars  administratius,  pel  període  de  vuit  mesos 
desenvolupant  les  funcions  específiques  del 
seu  càrrec. 

CONCURS  RESTRINGIT  AL  COS  DE 
POLICIA  MUNICIPAL 

Amb  un  vot  en  contra  s'aprovà  la  convocatòria 
d'un  concurs  d'oposició  restringit  dins  del  sí 
de  la  Policia  Municipal,  per  tal  d'escollir  entre 
els  candidats,  ja  membres  del  cos  polícial,  els 
més  apropiats  pel  càrrec  de  caporal. 

UN  NOU  CARRER  ENLLUMENAT 

Segons  consta  en  el  Projecte  Tècnic  aprovat 
per  la  Corporació  Municipal,  amb  data  d'octu¬ 
bre  del  1 983,  la  Comissió  Permanent  aprovà 
l'expedient  que  fa  referència  a  l'adjudicació  de 
les  obres  d'instal.lació  d'enllumenat  públic  al 
carrer  d'Almeria. 

L'empresa  de  J.  Sabaté  executarà  l'obra  per 
l'import  de  1 .258.425  ptes.,  a  càrrec  de  la  co¬ 
rresponent  partida  del  Pressupost  d'Inversions 
refós  del  1 984,  una  vegada  complimentat  tot 
el  procés  que  formalitzi  l'adjudicatura  del 
contracte. 

PROPOSTA  DE  DESPESES 

En  el  debat  obert  per  la  discussió  d'aquest 
punt  es  plantejà,  per  part  d'un  membre  de  l'o¬ 
posició,  la  pregunta  de  si  l'actuació  de  l'Ajunta¬ 
ment  en  la  compra  de  llibres  de  text  en  català 
per  alguns  col·legis  públics,  no  era  subvencio¬ 
nar  una  irregularitat  i  una  mesura  discriminatò¬ 
ria  cap  a  altres  escoles,  també  públiques,  que 
imparteixen  ensenyament  en  català. 

Contestà  l'equip  de  govern  que  la  intenció  que 
es  tenia  al  comprar  els  llibres  era  la  de  regula¬ 
ritzar  una  situació  anòmala,  provocada  per  una 
errada  a  principi  de  curs,  i  no  fer  pagar  als 
pares  dels  alumnes  dues  vegades  el  material. 

EXEMPCIÓ  DE  TAXES  MUNICIPALS 

S'estimà  l'exempció  de  taxes  municipals  a  to¬ 
tes  aquelles  sol·licituds  que  s'ajustaven  a  les 
condicions  establertes,  segons  acordà  aquest 
Ajuntament.  Procedint  a  l'anulació  del  càrrec  o 
a  la  seva  devolució  en  el  cas  d'haver  estat 
satisfet  el  seu  import. 

PRECS  I  PREGUNTES 

Obert  aquest  apartat  de  la  Sessió  Permanent, 
cal  que  ens  referim  a  la  petició  formulada  per 
l'oposició,  en  la  qual  demanava  un  informe  de 
la  situació  legal  de  l'expedient  d'expropiació  de 
dos  habitatges,  per  a  destinar-los  a  Guarderia 
Infantil. 

Destaquem  també  la  sol·licitud  adreçada  a  la 
Companyia  Telefònica  Nacional,  per  tal  de 
demanar  la  instal·lació  d'un  telèfon  092  en  la 
Policia  Municipal,  pensant  en  el  millorament 
dels  serveis  que  realitza  aquest  Departament. 


Sessió  Permanent  9-3-84. 

UN  TALLER  DE  CONFECCIÓ 

La  Comissió  Permanent  va  trametre  a  la 
Comissió  d'Indústries  i  Activitats  Classificades 
de  la  Generalitat  un  informe  favorable,  en  els 
termes  que  marca  la  Llei,  de  la  sol·licitud 
presentada  per  a  la  instal·lació  d'un  taller  de 
confecció  de  peces  de  vestir,  al  carrer  Los  Al- 
mendros  de  la  nostra  vila. 

PER  A  LA  CONSTRUCCIÓ  DE  LA 
PISCINA  COBERTA 

La  construcció  de  la  piscina  coberta,  com  a  se¬ 
gona  fase  del  projecte  del  complex  polisportiu. 


precisa  d'obres  de  rebaix  de  terres  que  no  es 
contemplen  el  el  Projecte  i  Pressupost  redac¬ 
tat  pels  Serveis  Tècnics  Municipals.  Consulta¬ 
des  diferents  empreses  per  a  la  realització  dels 
treballs,  s'ha  estimat  la  contractació  directa  de 
la  firma  Puig  i  Roca,  S.A.,  per  la  seva  experièn¬ 
cia  en  aquest  tipus  d'obres  i  per  ofertar  el  preu 
més  econòmic,  4.805.023  ptes. 

S'AMPLIA  LA  XARXA 
D'ENLLUMENAT  PÚBLIC 

Amb  un  pressupost  de  1.102.962  ptes.  l'em¬ 
presa  de  J.  Sabaté  ha  obtingut,  per  les  condi¬ 
cions  i  millores  ofertades,  la  concessió  del 
contracte  per  realitzar  les  obres  d'instal.lació 
d'enllumenat  públic  als  carrers  1.®'  de  Maig  i 
Sant  Miquel, 

OBRES  AL  LOCAL  DE  LA 
PLAÇA  RAMON  t  CAJAL 

El  local  de  propietat  municipal  situat  a  la  PI. 
Ramoni  Cajal,  precisa  d'obres  d'acondiciona- 
ment  interior.  Treball  que  per  les  seves  carac¬ 
terístiques  de  realització  no  s'ajusta  a  les  mo¬ 
dalitats  de  subhasta,  concurs  o  concurs- 
subhasta.  Per  fer-ho  es  comptarà  amb  la 
col·laboració  de  l'empresa  encarregada  dels 
treballs  de  manteniment  i  conservació  dels 
edificis  municipals,  sota  la  direcció  dels  Ser¬ 
veis  Tècnics  de  l'Ajuntament. 

El  cost  de  les  obres  anirà  a  càrrec  de  la  partida 
corresponent  al  Pressupost  d'Inversions  de 
l'any  1 984. 

OPERACIÓ  DE  TRESORERIA 

S'acordà  concertar  una  operació  financera 
amb  la  Caixa  de  Pensions  i  d'Estalvis  de  Cata- 
lunya  i  Balears,  per  salvar  dèficits  de  Tresoreria 
transitoris  en  el  Pres.  Ordinari  d'enguany. 
L'import  de  l'operació  a  concertar  puja 
1 5.000.000  de  ptes.,  amortitzable  en  6  mesos. 

PRECS  I  PREGUNTES 

En  la  convocatòria  restringida  de  la  Policia 
Municipal  els  exàmens  orals  són  públics, 
qualsevol  persona  pot  assistir-hi,  però  la  com¬ 
posició  del  tribunal  està  establert  per  la  Llei  i 
no  pot  variar-se. 

FORA  DE  L'ORDRE  DEL  DIA 

Per  unanimitat  s'acordà  aprovar  el  pressupcfSt 
de  1.450.266  ptes.,  pe!  desplaçament  de  les 
canonades  existents  als  carrers  Bonaventura 
Bassegoda  i  Roger  de  Flor. 

A  l'iniciar-se  les  obres  de  cobertura  i  canalitza¬ 
ció  del  torrent  d'aquests  carrers  s'ha  constatat 
la  presència  d'unes  conduccions  de  gas,  aigua 
i  telèfon,  no  previstes  en  el  projecte  aprovat 
amb  anterioritat. 

Segons  l'informe  dels  Serveis  Tècnics  és  im¬ 
prescindible  la  modificació  de  l'emplaçament 
actual  de  tes  conduccions,  raó  per  la  qual  s'ha 
efectuat  un  replantejament  de  les  obres, 
juntament  amb  les  empreses  titulars  dels 
esmentats  serveis. 

ELECCIONS  AL  PARLAMENT  DE 
CATALUNYA 

En  aquesta  sessió,  entre  d'altres  coses,  l'Ajun¬ 
tament  acordà  de  quina  manera  participaria, 
segons  l'escrit  de  la  Junta  Electoral,  en  les 
eleccions  al  Parlament  de  Catalunya.  Assenya¬ 
lant  que  posaria  a  disposició  dels  partits 
polítics  l'equip  de  megafonia,  les  banderes  ca¬ 
talanes,  els  plafons  d'informació  ciutadana 
municipal,  cadires  i  els  locals  oficials,  per  a 
celebracions  d'actes  de  propaganda  electoral. 

PER  MÈRITS 

Valorades  tes  qualitats  dels  aspirants  al  lloc  de 
porter  de  l'escola  púb.  Mixt-Ocata,  va  acordar- 
se  contractar  el  Sr.  Miquel  Pagès  pel  termini 
de  mig  any,  a  comptar  a  partir  del  1  d'abril. 

REIVINDICACIÓ  D'UN  CAMÍ  VEÏNAL 

La  Comissió  Permanent,  atés  l'informe  de  l'As- 
sesor  Jurídic  Municipal  i  considerant  la  docu¬ 
mentació  que  és  al  seu  poder,  acordà  desesti¬ 
mar  la  petició  formulada  per  la  comunitat  de 
Propietaris  de  la  Urb.  Bell-Resguard,  en  la  qual 


es  reivindicava  com  camí  veïnal  el  pas  existent 
entre  la  urbanització  esmentada  i  la  finca  "Els 
Horts".  Ja  que  el  camí  és  propietat  de  l'empre¬ 
sa  Ineuropa,  S.A.  per  tant  propietat  particular. 
L'assumpte,  doncs,  es  converteix  en  un  cas 
aliè  a  les  competències  de  l'Ajuntament. 

CONTRIBUCIONS  ESPECIALS  AL 
CARRER  DE  JOAN  LLAMPALLAS 

Va  aprovar-se  l'expedient  d'ampliació  per  con¬ 
tribucions  Especials,  corresponent  a  les  obres 
d'urb.  del  carrer  de  Joan  Llampaltas,  de  confor¬ 
mitat  amb  el  contingut  dels  art.  33.3  i  4  del 
Reial  Decret  3250/76  i  l'Ordenança  Municipal. 

PRECS  I  PREGUNTES 

El  Sr.  Alcalde  donà  compte  del  resultat  de  la 
petició  formulada  per  l'Ajuntament  sol·licitant 
una  subvenció  per  a  la  remodelació  dels  habi¬ 
tatges  de  protecció  oficial  de  Marícel,  concedi¬ 
da  per  la  Generalitat  i  anunciada  als  represen¬ 
tants  del  veïnat  afectat  amb  la  visita  que  et 
Director  Gen.  d'Arquitectura  i  Habitatge  va 
realitzar  el  passat  dia  1 3  a  la  nostra  vila. 

REPARACIONS  VIA  PÚBLICA 

Aprovar  les  valoracions  efectuades  per 
l'Enginyer  Municipal  respecte  als  expedients 
10,  11  i  12  de  l'any  1983  i  els  n.°*  1  i  2 
d'enguany,  per  un  total  de  1 1 1 .600  ptes. 

MUSEU  MUNICIPAL 

S'acceptà  i  agraí  sincerament  la  donació  d'una 
relació  de  monedes  al  Museu  Municipal,  per 
part  de  la  Sra.  Walda  Pla  de  Bofill  en  memòria 
de  la  Sra.  Flor  Ràfols  i  Robles. 

OBRES  AL  CARRER  SANT  MIQUEL 

Supeditat  a  què  es  respectin  les  condicions 
que  figuren  en  l'informe  confeccionat  per  l'En¬ 
ginyer  Municipal,  s'aprovà  l'expedient  d'obres 
n.°  91/84  de  Catalana  de  Gas  i  Electricitat, 
S.A.,  per  a  la  instal·lació  d'una  canonada  de 
gas  al  carrer  Sant  Miquel. 

IV  PLA  DQCUPACIÓ 
DE  LA  GENERALITAT 

S'aprovà  un  llistat  confeccionat  per  la  Taula  de 
Contractació,  constituïda  a  les  oficines  de  l'I- 
NEM  de  Badalona,  en  la  qual  figuren  els  noms 
dels  treballadors  que  han  de  contractar-se  per 
a  l'execució  de  les  obres  subvencionades  en  el 
IV  Pla  d'Ocupació  de  la  Generalitat. 

UN  PROJECTE  D  ESCALES  PEL 
CARRER  FLOS  I  CALCAT 

Per  raons  d'urgència  i  fent  ús  de  les  atribu¬ 
cions  que  li  confereix  el  Reglament  d'Organit¬ 
zació,  Funcionament  i  Règim  Jurídic  de  les 
Corporacions  Locals  de  maig  del  1 952,  s'apro¬ 
và  el  projecte  d'obres  per  a  la  construcció 
d'escales  al  carrer  Flos  i  Calcat,  amb  un  pres¬ 
supost  total  de  3.175.000  ptes.,  tota  vegada 
que  l'esmentada  obra  ha  de  començar-se 
d'immediat,  a  l'ésser-li  concedida  la  subvenció 
sol·licitada  per  a  la  seva  execució  en  el  IV  Pla 
d'Ocupació  de  la  Generalitat. 

LLIBRES  PER  A  LA  BIBLIOTECA 

Per  l'import  de  674.863  ptes  s'aprovà  la  rela¬ 
ció  de  despeses  per  l'adquisició  de  llibres  per  a 
la  biblioteca  "Batista  Roca",  que  ve  a  subsanar 
la  manca  de  publicacions  tècniques  assenyala¬ 
da  en  l'estudi  proporcionat  per  la  bibliotecària. 

PRECS  I  PREGUNTES 

El  Sr.  Aran  anuncià  que  s'estava  realitzant  un 
estudi  per  la  desproporció  que  s'observa  a  les 
despeses  de  llum,  calefacció  i  telèfon  a  les 
escoles  públiques. 

LALCALDIA  INFORMA 

El  Sr.  Batlle  comunicà  la  visita  al  President  del 
Banc  de  Crèdit  Local,  qui  va  prometre  la  con¬ 
cessió  d'un  préstec  per  finançar  el  Pres.  d'In¬ 
versions.  si  bé  es  realitzarà  en  diferents  fases. 

DUES  PLACES  D'AUXILIAR 
ADMINISTRATIU 

S'aprovaren  les  bases  de  la  convocatòria  per 
proveir  aquest  Ajuntament  de  dues  places 
d'Auxiliar  Administratiu,  mitjançant  concurs- 
oposició  lliure. 

CANON  SERVEI  POMPES  FÚNEBRES 

Acceptar  l'oferiment  de  pujar  el  cànon  del 
Servei  de  Pompes  Fúnebres  a  150.000  ptes. 
anyals,  amb  increment  proporcional  a  l'incre¬ 
ment  de  les  tarifes. 

També  acceptà  l'oferiment  de  proporcionar 
serveis  gratuïts  als  pobres  de  solemnitat. 

OBRES  D'AMPLIACIÓ  A  L'ALBERG 

Atès  l'informe  favorable  dels  Serveis  Tècnics 
es  concedí  la  llicència  d'obres  a  l'Institut  Cata¬ 
là  de  Serveis  a  la  Joventut  de  la  Generalitat, 
per  a  la  construcció  d'un  nou  pavelló  a  l'alberg 
del  Masnou,  destinat  a  cuina  i  menjador. 
L'oposició  lamentà  que  la  sol·licitud  de  l'Insti¬ 
tut  es  realitzés  quan  aquestes  obres  es  troben 
finalitzades. 

ENLLUMENAT  NOCTURN 

El  projecte  d'enllumenat  del  carrer  Pau  Casals, 
al  front  del  qual  es  troba  l'enginyer  municipal, 
haurà  de  dividir-se  en  dues  fases,  per  la  realit¬ 
zació  simultània  amb  les  obres  d'urbanització 
del  vial  esmentat. 

LES  OBRES  DE  LA  PISCINA 

La  Direcció  Tècnica  de  les  obres  de  construc¬ 
ció  de  la  piscina  coberta  ha  estat  encarregada 
als  tècnics  de  l'Ajuntament,  assignant-se  en 
concepte  d'honoraris  la  quantitat  de 
3.279.182  ptes.  en  conjunt,  si  bé  els  treballs 
de  Direcció  es  realitzaran  fora  de  les  hores  que 
tenen  contractades  amb  el  municipi  i  no 
devengaran  honoraris  complementaris,  per 
qualsevol  modificació  que  pogués  introduir-se 
en  el  transcurs  de  les  obres. 

COMPTE  GENERAL  DELS  DARRERS 
ANYS 

En  compliment  de  la  Llei  de  Règim  Local, 
aquesta  Comissió  procedí  a  l'examen  del 
Compte  General  del  Pressupost  d'Inversions 
del  1981,  1982  i  1983.  Examinats  els  docu¬ 
ments  i  confrontats  els  esmentats  comptes 
amb  els  pressupostos,  la  Comissió  estimà  que 
quedaven  degudament  justificats  els  comptes 
generals. 

PRECS  I  PREGUNTES 

L'oposició  preguntà  a  l'equip  de  govern  quines 
perspectives  tenien  per  millorar  l'aplicació  de 
la  Llei  Lingüística  del  Català  als  col·legis  pel 
proper  curs,  donada  compte  dels  conflictes 
que  per  aquest  motiu  s'han  produït  en  el  curs 
d'enguany. 

PER  MILLORAR  LA  PANORÀMICA 

Vist  l'informe  favorable  dels  Serveis  Tècnics 
del  projecte  d'obres,  per  disposar  subterrània- 
ment  els  cables  de  baixa  tensió,  ara  situats  a 
l'exterior  sobre  pals.  S'aprovà  l'expedient  con¬ 
dicionat  al  compliment  de  les  prescripcions  i 
requisits  que  s'hi  especifiquen. 

UNA  FUSTERIA  DE  RIVERA 

En  sol·licitud  d'una  llicència  municipal  per  a  la 
instal·lació  d'un  taller  de  fusteria  de  rivera  al 
port  esportiu,  s'informà  fovorablement,  en  els 
termes  que  marca  el  Reglament  del  1961,  a  la 
Comissió  d'Indústries  i  Activitats  Classificades 
de  la  Generalitat. 

PRECS  I  PREGUNTES 

Obert  aquest  torn  per  la  Presidència,  l'oposició 


suggerí  obrir  una  convocatòria  pública,  perquè 
tots  els  joves  en  atur  puguin  optar  a  la  presen¬ 
tació  d'idees  en  concurs,  donat  que  la  Genera¬ 
litat  ha  concedit  una  subvenció  de  860.000 
ptes.,  destinades  al  Pla  d'Ocupació  Juvenil. 

SECRETÀRIA  PEL  BATLLE 

Amb  l'oposició  en  contra,  ja  que  suposa  un 
augment  de  personal  a  càrrec  de  l'Ajuntament, 
s'acordà  la  contractació  d'una  persona  que 
portés  a  terme  les  funcions  de  secretària  parti¬ 
cular  del  Sr.  Alcalde,  amb  les  condicions 
laborals  de  35  hores  de  treball  setmanal  i  una 
retribució  bruta  de  70.000  ptes.  mensuals. 

CONCURS  D  IDEES 

II  PLA  D'OCUPACIÓ  JUVENIL 

Es  convocà  un  concurs  d'idees  per  la  cons¬ 
trucció  de  cooperatives  que  puguin  acollir-se 
al  II  Pla  d'Ocupació  Juvenil  de  la  Generalitat, 
per  a  joves  en  situació  d'atur  sense  subsidi  i 
menors  de  25  anys  que  siguin  inscrits  a  l'ofici¬ 
na  de  treball. 

EL  MERCAT  SETMANAL 

S'aprovà  el  padró  de  tasa  d'ocupació  del  mer¬ 
cat  setmanal,  corresponent  al  2.°"  trimestre 
d'enguany  i  que  puja  a  un  total  de  603.360 
ptes. 

PRECS  I  PREGUNTES 

L'equip  de  govern  en  resposta  a  les  preguntes 
de  l'oposició  exposà  que  la  vila  solament  dis¬ 
posa  de  dues  escoles  públiques  preparades 
per  a  l'admissió  de  nens  menors  de  4  anys,  si 
bé  el  sector  privat  gaudeix  d'un  nombre  major 
de  places.  Els  problemes  que  es  suscitaren  a 
principi  de  curs  per  aquesta  raó,  havien  estat 
provocats  per  una  errada  en  la  distribució  dels 
límits  geogràfics,  i  la  solució  dels  mateixos,  en 
tot  cas  la  resolgué  la  Gestora  de  matriculació, 
on  l'Ajuntament  és  únicament  vocal.  Però  es 
va  fer  constar  que  el  tema  de  la  construcció 
d'una  Guarderia  Municipal  compta,  hores  d'ara, 

amb  poques  ajudes  per  poder-ho  portar  a 
terme. 

FORA  DE  LORDRE  DEL  DIA 

Els  desperfectes  ocasionats  pèr  la  riada  del  5 
d'octubre  del  1983,  entre  el  clavagueram,  vials 
i  enllumenat,  tenen  una  valoració  de 
1 2.800.000  ptes.  Aquesta  quantitat  anirà  a 
càrrec  de  la  subvenció  de  15.100.000  ptes. 
concedida  per  la  Generalitat. 

BAIXES  DE  CRÈDITS 

S'aprovà  la  relació  de  baixes  de  crèdits  en 
l'estat  d'ingressos  i  en  l'estat  de  baixes  de  des¬ 
peses  del  Pressupost  d'Inversions,  per  la  xifra 
total  de  4.656.601  ptes. 

PRECS  I  PREGUNTES 

Obert  per  la  presidència  aquest  torn  de  Precs  i 
Preguntes  l'oposició  manifestà  la  seva  protes¬ 
ta  per  la  convocatòria  del  Ple  Extraordinari  en 
el  qual  s'havien  de  resoldre  les  reclamacions 
contra  el  Pressupost  Ordinari,  a  les  8  del  matí, 
ja  que  s'hi  impediria  l'assistència  dels  ciuta¬ 
dans. 

PERSONAL  EVENTUAL 

Davant  el  resultat  de  les  proves  celebrades  el 
28  de  març  d'aquest  any  i  conforme  a  l'acord 
pres  per  l'Ajuntament  Ple  en  sessió  extraordi¬ 
nària,  s’autoritza  la  contractació  de  dos  auxi¬ 
liars  administratius,  pel  període  de  4  mesos, 

que  cobriran  unes  baixes  per  llicència 
reglamentària. 


SENYALITZACIÓ  DE  LES  PARADES 
D'AUTOBÚS 

S'aprovà  concedir  a  la  Direcció  General  de 
Transport  de  Carretera  de  la  Demarcació  de 
Barcelona  la  llicència  per  a  la  instal·lació  de 
pals  indicadors  de  les  parades  de  serveis  pú¬ 
blics  regulars  de  transports  de  passatgers  per 
carretera. 

PLA  ESPECIAL  'ELS  ATMETLLERS  ' 

Es  suspèn  l'aprovació  definitiva  del  Pla  Espe¬ 
cial  de  Reforma  Interior  "Els  Atmetllers"  fins 
que  compleixi  les  prescripcions  de  la  Comissió 
d'Urbanisme  de  Barcelona. 

LA  NETEJA  DE  LA  PLATJA 

Contractar  els  serveis  de  neteja  de  la  platja 
durant  la  temporada  d'estiu,  20  de  juny-1 1  de 
setembre,  amb  l'empresa  Fomento  de  Obras  y 
Construcciones,  S.A.,  els  dimarts  i  els  dissab¬ 
tes  de  cada  semana,  pel  preu  total  de  673.936 
ptes. 

PRECS  I  PREGUNTES 

El  Sr.  Alcalde  informà  del  funcionament  del 
Centre  d'Assistència  Primària,  pel  que  fa 
referència  al  servei  d'ambulatori  i  d'urgències. 
Assenyalà  dates  properes  per  trasitadar-hi  els 
serveis  municipals  de  Planificació  Familiar,  As¬ 
sistència  Social  í  Psicopedagògic. 

SUSPENSIÓ  DE  LA 

CONVOCATÒRIA 

D'ADMINISTRATIUS 

Per  atendre  millor  els  candidats  s'aprovà  la 
suspensió  de  la  convocatòria  de  dues  places 
d'auxiliar  administratiu,  fins  a  la  publicació  de 
la  futura  Llei  de  Règim  Local,  actualment  a  les 
Corts  Generals. 

NOU  ITINERARI  DEL  TRANSPORT 
URBÀ 

Com  a  conseqüència  de  l'obertura  del  Centre 
d'Assistència  Primària  es  proposa  la  modifica¬ 
ció  de  l'itinerari,  per  raons  d'interès  públic.  Es 
requereix  l'adjudicatari  perquè  el  canvi  de 
recorregut  regeixi  a  partir  del  14  de  maig  del 
1984. 

CONVENI  AMB  LA  CREU  ROJA 

La  Creu  Roja,  que  efectua  els  serveis  del  Lloc 
de  Socors  Municipal,  ha  vist  perllongat  el 
contracte  amb  l'Ajuntament,  per  espai  de  sis 
mesos,  tota  vegada  que  no  han  finalitzat  les 
negociacions  per  aconseguir  que  aquest  servei 
passi  al  Centre  d'Assistència  Primària. 

CONTROL  DE  DESPESES 

A  la  vista  de  les  despeses  que  ocasionen  els 
telèfons  d'alguns  edificis  municipals  i  que 
depenen  d'aquest  Ajuntament,  s'aprovà  la 
conversió  dels  esmentats  aparells  en  telèfons 
registradors  de  monedes  (TRM).  Aquesta  acció 
comporta  48.000  ptes.  de  despeses. 

PROJECTE  DE  LA  FINCA 
DE  "CAN  MALET" 

S'encarregà  a  l'arquitecte  la  redacció  del 
Projecte  Bàsic  de  les  obres  de  remodelació 
i  reconstrucció  de  la  finca  "Can  Malet",  per 
lliurar-lo  en  un  termini  inferior  a  3  mesos. 

ENLLUMENAT  PÚBLIC 

Un  cop  vist  l'informe  favorable  dels  Serveis 
Tècnics,  s'aprovà  el  pressupost  de  116.547 
ptes.  per  la  instal·lació  de  l'escomesa  elèctrica 
d'enllumenat  públic  del  carrer  Puerto  Rico  i 
d'altres. 

DISTRIBUCIÓ 

DE  LES  SUBVENCIONS 

Les  següents  propostes  de  subvenció  per  ser 
efectives  hauran  danar  precedides  de  la 
presentació  de  la  documentació  requerida  per 
aquest  tipus  de  concessions. 

Així  doncs,  es  dota  a  la  secció  de  Cultura  i 
Joventut  de  la  quantitat  de  965.000  ptes,  a 
distribuir  entre  corals,  les  sardanes,  esplais, 
revistes,  etc. 

Per  a  la  secció  d'Ensenyament  una  assigna¬ 
ció  de  500.000  ptes.,  a  distribuir  entre  els 
centres  públics  i  privats  que  ho  sol·licitin,  I 
prèvia  tramitació  de  la  documentació  neces¬ 
sària.  ! 

Subvencions  a  entitats  esportives  per  l'im¬ 
port  de  890.000  ptes,  concedirà  la  secció  j 
d'Esport,  aplicant  dos  tipus  de  criteris:  fixos 
d'esport  base  i  esports  minoritaris. 

A  Sanitat  li  ha  estat  destinada  la  quantitat  de 
1 .200.000  ptes.  La  subvenció  repartida  entre 
Creu  Roja,  Casa  Benèfica  i  Patronat  Pro- 
subnormals  està  condicionada  a  la  compli- 
mentació  dels  tràmits  previs  a  la  seva  efecti¬ 
vitat. 

PRECS  I  PREGUNTES 

En  contestació  a  la  interpelació  formulada 
per  l’oposició  el  Sr.  Pera  digué  que  els  mem¬ 
bres  de  la  Comissió  de  Festes  que  havien  dei¬ 
xat  el  seu  sí,  ho  havien  fet  per  no  estar  d'a¬ 
cord  en  que  s'instal.lés  un  envelat  durant  la 
Festa  Major. 

L'ORDINADOR 

La  contractació  dels  serveis  de  manteniment 
de  l'ordinador  de  l'empresa  Hispano  Olivetti, 
S.A.  té  un  cost  anyal  de  801 .566  ptes. 

II  PLA  D'OCUPACIÓ  JUVENIL 

Vistes  les  sol·licituds  i  memòries  del  concurs 
d’idees  convocat  l'abril  passat,  la  Comissió 
Permanent  aprovà  el  programa  del  grup  "Car¬ 
tró"  per  a  la  construcció  d'una  Cooperativa 
artesanal,  dintre  del  11  Pla  d'Ocupació  Juvenil 
de  la  Generalitat;  així  com  va  aprovar-se,  tam¬ 
bé,  la  relació  de  participants  de  la  cooperativa 
esmentada. 

MILLORAMENT  DE  VIALS 

Les  obres  realitzades  al  Passeig  Prat  de  la 
Riba  tenen  una  despesa  addicional  de 
287.993  ptes.,  justificades  pels  imprevistos 
sorgits  en  el  transcurs  de  la  seva  execució. 

PRECS  I  PREGUNTES 

A  la  pregunta  formulada  per  l'oposició, 
demanant  pel  futur  del  Pla  General  pels 
Grups  Municipals,  el  Sr.  Batlle  contestà  que 
aviat  rebrien  l'informe  de  les  al·legacions  per 
part  de  l'equip  redactor. 

UTILITZACIÓ  D'UN 
LOCAL  MUNICIPAL 

L'Ajuntament  ha  aprovat  un  model  de  conve¬ 
ni  per  a  la  utilització  del  local  municipal 
ubicat  a  la  Plaça  de  Ramón  i  Cajal,  atenent  a 
tes  peticions  formulades  per  agrupacions  cí¬ 
viques,  pel  qual  adjudicà  l'ús  del  local  n,°  1  a 
l'Associació  de  Veïns  Plaça  Ramon  i  Cajal,  el 

n.'’  2  a  l'Associació  Cultural  Heura  i  el  n.°  3  a 

% 

la  Penya  Cultural  Recreativa. 

RECOLLIDA  D'ESCOMBRARIES 

En  les  mateixes  condicions  que  l'anterior 
contracte,  l'Ajuntament  ha  prorrogat  els 
serveis  de  l'empresa  que  realitza  la  recollida 
de  brosses,  conforme  al  que  assenyala  el 
Reglament  de  Serveis  de  les  Corporacions 
Locals. 

É- 

PLA  PER  A  LA  PLATJA 

A  fi  de  facilitar  el  màxim  de  comoditats  als 
usuaris  de  les  platges  i  promoure  treball  tem¬ 
porer  a  persones  aturades,  l'Ajuntament  ha 
autoritzat  l'explotació  de  l'activitat  de  llogar 
patins  acuàtics  a  la  platja,  així  com  la  instal- 
lació  de  tumbones  i  para-sols  dins  el  període 
estiuenc. 

PÀRKING  A  LA  PLATJA 

Per  a  controlar  l'aparcament  a  la  platja, 
davant  del  Club  Nàutic,  es  contractaren  els 
Srs.  Moreno  i  Moyano  pel  servei  de  vigilància 
repetint  les  condicions  laborals  de  l'any  pas¬ 
sat,  però  amb  l'obligació  d'ingressar  a  l'Ajun¬ 
tament  quatre  mensualitats  de  80.000  ptes. 

ENLLUMENAT  NOCTURN 

S'encarregà  la  redacció  del  Projecte  d'enllu¬ 
menat  públic  de  la  PI.  Onze  de  Setembre  al 
Sr.  enginyer  a  proposta  de  la  Comissió  Tècni¬ 
ca  d'Obres  i  Urbanisme. 

MINUTA  D'HONORARIS 

Segons  un  encàrrec  formulat  en  el  seu  dia 
per  l'Alcaldia,  ara  s'ha  aprovat  el  pagament 
dels  honoraris  de  l'arquitecte  que  col·laborà 
en  la  redacció  del  projecte  i  direcció  de  les 
obres  de  la  PI.  Onze  de  Setembre. 

També  s'aprovà  la  factura  de  la  col·laborado¬ 
ra  de  les  dependències  del  Servei  Tècnic 
d'aquest  Ajuntament,  pels  treballs  desenvolu¬ 
pats  des  del  mes  de  novembre  passat  fins  a 
la  data  de  la  permanent. 

ACTUALITZACIONS  DE  PENSIONS 

Vista  la  sol·licitud  de  millora  per  a  les 
pensions,  l'Ajuntament  dictà  les  normes 
complementàries  sobre  actualitzacions  de  les 
prestacions  en  el  M.U.N.P.A.L. 

OBRES  AL  CEMENTIRI 

Les  obres  realitzades  al  Cementiri  Municipal 
precisaren  d'una  certificació  complementària, 


Perquè  la  teva  seguretat 

és  important, 

col·labora  amb  els  voluntaris 
de  la  PROTECCIÓ  CIVIL 


l'import  de  les  quals  s'aprovà  en  aquesta 
sessió. 

BAIXES  DE  CRÈDITS 

S'aprovà  la  relació  de  baixes  de  crèdits 
concertat  en  l'estat  de  despeses  del  Pres.  Or¬ 
dinari  corresponent  a  anteriors  exercicis  que 
importen  la  quantitat  de  786.345  ptes. 

PRECS  I  PREGUNTES 

Poques  vegades  es  pot  contemplar  absoluta 
concòrdia  entre  l'oposició  i  l'equip  de  govern. 
Aquesta  és  una  d'elles:  no  es  va  realitzar  cap 
prec  ni  cap  pregunta. 

CONTRACTACIÓ  TEMPORAL 

Amb  el  resultat  de  les  proves  i  vist  l'acord  de 
l'Ajuntament  Ple  s'aprovà,  pel  doble  de  vots  a 
favor,  ta  contractació  temporal  de  tres  perso¬ 
nes  perquè  realitzin  tasques  de  Guàrdia  de  la 
Policia  Municipal. 

MÉS  EFICÀCIA 

S'autoritzen  les  connexions  de  sistemes  d'a¬ 
larma  particular  a  la  centraleta  receptora  ins¬ 
tal·ladora  a  l'Ajuntament,  per  atendre  amb 
més  agilitat  qualsevol  emergència. 

DESPERFECTES  A  LA  VIA  PÚBLICA 

Els  desperfectes  ocasionats  per  dos  cotxes  a 
la  via  pública  es  valoren,  segons  l'informe  de 
l'enginyer  a  21 6.000  ptes.  Cal  doncs,  conduir 
amb  precaució  i  extremar  la  prudència. 

DESPLAÇAMENT  D'AIGÜES 

L'empresa  SOREA  ha  presentat  la  documen¬ 
tació  detallada  i  específica  per  realitzar  els 
desplaçaments  de  les  canonades  d'aigua  dels 
carrers  Bonaventura  Bassagoda  i  Roger  de 
Flor,  amb  un  pressupost  de  41 6.068  ptes. 

PRECS  I  PREGUNTES 

Si  la  Casa  de  Cultura  no  obre  les  portes  a  ex¬ 
posicions  públiques,  com  venia  fent-ho 
temps  enrera,  és  per  la  raó  de  què  necessita 
de  reparacions  internes,  contestà  el  Sr.  Pera  a 
la  pregunta  formulada  per  l'oposició. 
Assenyalar  també  la  recomanació  de  què 
s'adoptessin  mesures  per  ta  prevenció  del 
que  serà  el  futur  Parc  Públic,  realitzada  per 
l'oposició. 

ENLLUMENAT  PÚBLIC 

L'Ajuntament  s'interessa  per  l'estat  general 
de  l'aspecte  extern  de  la  vila.  Aquest  és  un 
dels  motius  que  l'impulsen  a  ampliar  la  xarxa 
d'enllumenat  públic  de  la  població.  Per  això 
s'encarregà  l'elaboració  d'un  Projecte  a  l'engi¬ 
nyer  municipal,  en  el  qúal  es  completés  la 
instal·lació  d'enllumenat  al  carrer  República 
Argentina. 

PRECS  I  PREGUNTES 

L'oposició  preocupada  per  qüestions  d'ense¬ 
nyament  demanà  els  criteris  que  s'apliquen  a 
les  sol·licituds  de  places  de  preescolar  i  si  el 
nombre  de  les  existents  a  l'escola  pública  és 

t 

suficient  per  atendre  la  demanda. 


EL  MASNOU 
ÉS  DE  TOTS, 
RESPECTEM-LO 

ACORDS 

SERVEI  SOCIAL 

L'Assistència  Social  del  Municipi  no  solament 
recull  la  problemàtica  dels  vilatants  que  a  ella 
s'adrecen,  sinó  que  dóna  curs  a  sol·licituds  i 
tràmits  per  solucionar-los. 

En  aquesta  sessió  s'acordà  resoldre  favorable¬ 
ment  amb  la  concessió  d'ajudes  econòmiques 
a  diverses  sol·licituds,  conforme  als  estudis 
que  per  això  el  servei  d'Assistència  Social 
havia  adreçat  a  l'Ajuntament. 

PRECS  I  PREGUNTES 

En  aquesta  ocasió  l'oposició  retregué  el  retard 
que  està  experimentant  la  realització  d'un 
estat  detallat  de  les  despeses  en  els  col·legis 
públics. 

En  un  altre  ordre  de  coses  diguem  que  protes¬ 
tà  perquè  el  butlletí  no  recollia  el  nom  o  càrrec 
de  la  persona  que  formulava  la  pregunta  o  el 
prec  i  sí  el  del  que  replicava.  Nosaltres  respon- 
dríem  explicant  que  el  criteri  aplicat  no  és  altre 
que  l'aplicació  de  la  idea  de  què  la  visió  de  | 
l'oposició  en  el  públic  no  és  la  d'un  bloc  hete- 
rogenic,  però  sí  únic. 

INFORMA  L'ALCALDIA 

L'Alcalde  informà,  fent  un  breu  resum,  l'interès 
que  prengué  l'Enginyer  Cap  de  la  Demarcació 
de  Carreteres  de  l'Estat,  en  la  visita  realitzada 
per  examinar  "in  situ"  la  reiterada  petició  de 
l'Ajuntament,  per  instal·lar  semàfors  a  les  en¬ 
trades  de  la  població  des  de  la  carretera  N-ll. 
També  comunicà  la  data  del  27  de  juny,  com 
la  prevista  per  a  la  inauguració  del  Centre 
d'Assistència  Primària  amb  la  presència  de 
l'Honorable  President  de  la  Generalitat  de 
Catalunya. 

A  més  l'Alcalde,  va  fer  referència  a  l'impressió 
esperançadora  de  les  gestions  realitzades  a  la 
Diputació,  per  la  inclosió  de  la  construcció  de 
la  pista  polisportiva  del  Torrent  de  l'Ase,  en  el 
Pla  de  subvencions  de  l'organisme  esmentat. 

Fent  referència  al  Centre  de  Formació  Profes¬ 
sional  informà  de  la  definitiva  aprovació  per 
part  de  la  Generalitat,  del  pressupost  per  a  les 
obres  de  consolidació  i  reparació  de  l'edifici. 

DEPENDÈNCIES  ANNEXES 
A  L'ESCOLA 

S'aprova  en  la  sessió  objecte  ara  de  comentari 
l'autorització  per  la  construcció  d'un  annex  a  la 
pista  esportiva  de  l  escola  "Mixt-Ocata",  per  la 
seva  utilització  com  a  magatzem  del  material 
existent  per  la  pràctica  de  l'esport. 

PRECS  I  PREGUNTES 

Diferents  membres  de  l'equip  de  Govern 
contestaren  a  les  preguntes  formulades  per 
l'oposició.  Així  es  digué  que  la  Campanya 
estiuenca  de  la  Generalitat  contempla  la  realit¬ 
zació  d'excavacions  a  la  zona  "Cal  Ros  de  les 
Cabres". 

Respecte  als  Estatuts  del  Museu  s'assenyalà 
que  és  ta  Generalitat  qui  en  donarà  l'informe 
preceptiu. 

Una  interpelació  sobre  l'intervencionisme  a 
què  es  veu  sotmesa  la  Comissió  de  Festes  fou 
refusada  per  la  reposta  del  batlle,  qui  digué 
que  aquesta  Comissió  organitza  les  activitats 
que  programa  amb  plena  autonomia  i  sota  la 
presidència  del  Tinent  d'Alcalde  de  Cultura. 
Seguint  en  el  tema  de  les  festes,  es  recordà 
que  continuà  aplicant-se  els  mateixos  criteris 


que  en  anys  anteriors  en  el  cobrament  de  les  . 
taxes  a  les  atraccions  ferials  mitjançant  el 
Gremi  a  què  es  troben  adscrites. 

El  responsable  d'Ensenyament  a  requeriment 
de  l'oposició,  respongué  que  no  tenia  coneixe¬ 
ment  de  cap  problema  en  la  matriculació 
d'aiumnes  en  les  escoles  públiques,  en  el  nivell 
de  1 curs  d'E.G.B.  Així  com  assenyalà  que  no 
havia  rebut  cap  sol·licitud  en  demanda  d'una 
subvenció  per  a  l'assistència  dels  mestres  de 
les  escoles  públiques  de  la  vila  als  Cursos  d'es¬ 
tiu  del  Maresme  o  l'escola  d'estiu  Rosa  Sensat. 


Sessió  Permanent  6-7-84. 
CONTRACTACIÓ  TEMPORAL 

A  la  vista  dels  informes  del  Servei  de  Manteni¬ 
ment,  s'aprovà  la  contractació  d'una  persona, 
per  la  temporada  d'estiu,  per  la  neteja  de  la 
platja.  Per  aquest  contracta  es  va  atendre  a  in¬ 
formes  i  expedients  del  Servei  de  Problemàtica 
Social  de  l'Ajuntament. 

RECTIFICACIÓ  DE  PADRÓ 

La  rectificació  del  padró  Municipal  d'Habitants 
s'aprovà  amb  el  següent  resum: 


Població  de  dret  al  3 1  -3-83: .  1  5.1 46. 

Altes  fins  el  31-3-84:  . . .  1 .274 

Baixes  fins  el  31 -3-84: .  718 

Població  en  el  31 -3-84: . .  15.702 


URBANITZACIÓ  DEL 
CARRER  SEVILLA 

S'encarregà  a  l'arquitecte  Gutierrez  Nogueres 
la  redacció  del  Projecte  d'Urbanització  del 
carrer  Sevilla  i  dels  espais  lliures  públics,  ajus¬ 
tant-se  al  Pla  Especial  de  Reforma  Interior  Los 
Almendros. 

El  projecte  encomanat  deurà  resoldre  els  as¬ 
pectes  vianals  i  la  circulació  de  vehicles  des 
del  carrer  Avda.  Joan  XXIII  fins  el  seu  enllaç 
amb  el  Barri  Cremat. 

PADRÓ  D'IMMOBLES  URBANS 

S'aprova  el  padró  municipal  sobre  exempcions 
refoses  per  Immobles  Urbans  i  constituït  per 
les  quantitats  corresponents  a  les  taxes  de  cla- 
vagueram,  escombraries,  etc.  dels  exercicis  del 
1981,  1 982  i  1 983,  l'import  de  les  qual  puja  a 
900.685  ptes. 

INFORMA  L  ALCALDIA 

El  Sr.  Alcalde  informa  de  la  sessió  celebrada  a 
la  Casa  Consistorial  amb  els  batlles  de  les 
rodalies,  a  fi  de  crear  una  mancomunitat  pel 
tractament  i  manteniment  dels  col·lectors 
generals. 

De  la  reunió  sortiren  els  acords  de  realitzar 
estudis  valoratius  de  les  aportacions  que  ha  de 
portar  a  terme  cada  municipi,  la  redacció  d'uns 
estatuts  que  regulin  les  relacions  de  la  manco¬ 
munitat  i  la  posterior  presentació  d'aquesta 
documentació  a  cadascun  dels  municipis  afec¬ 
tats  en  el  termini  inferior  d'un  mes. 


Sessió  Permanent  1 3-7-84 
PLA  D'OCUPACIÓ  JUVENIL 

Es  va  sol·licitar  al  Departament  de  Treball  de  la 
Generalitat  una  quantitat  a  compte  de  la  sub¬ 
venció  atorgada  pel  II  Pla  d'Ocupació  Juvenil, 
en  concepte  de  despeses  de  la  cooperativa  a 
la  qual  s'adjudicà  el  concurs  d'idees. 

OBRES  A  L'ESCOLA  "ROSA  SENSAT" 

En  primer  lloc  assenyalar  l'adjudicació  a 
l'empresa  Puig  i  Roca,  S.A.,  per  la  quantitat  de 
753.000  ptes,  les  obres  de  separació  amb  tan¬ 
ques  metàl·liques  del  recinte  on  està  situat  a 
l'escola  "Rosa  Sensat",  segons  l'informe  dels 
Serveis  Tècnics,  en  els  quals  s'assenyalà  com 
l'oferta  més  avantatjosa.  I  a  la  mateixa  sessió 
s'aprovà  l'expedient  per  a  la  realització  de  les 
obres  de  construcció  dels  fonaments  per 
l'assentament  d'una  aula  amb  mòduls  tipus 
"Caracola",  destinats  a  unitats  de  preescolar, 
en  el  recinte  del  col·legi  "Rosa  Sensat",  els 
quals  seran  instal·lats  pels  Serveis  correspo¬ 
nents  de  la  Generalitat  de  Catalunya,  un  cop 
sigui  construïda  per  part  de  l'Ajuntament  la 
base  d'assentament. 

PRECS  (  PREGUNTES 

En  aquesta  ocasió  l'apartat  de  Precs  i  Pregun¬ 
tes  comptà  amb  interessants  qüestions  i  no 
menys  interessants  respostes. 

Si  realitzem  un  extracte  del  que  va  ser,  po¬ 
dríem  ressenyar  la  preocupació  existent  pels 
temes  culturals,  com  el  projecte  de  realització 
d'una  Setmana  del  Còmic,  o  la  situació  en  què 
es  troba  la  redacció  dels  estatuts  del  Museu,  o 
bé  si  properament  apareixarà  el  llibre  del  Mas¬ 
nou.  Però  també  en  aquesta  secció  cultural  va 
tenir  cabuda  preguntes  referents  a  la  Festa 
Major. 

L'equip  de  govern  atengué  els  punts  exposats  i 
d'altres,  i  explicà  les  competències  que  en 
cada  cas  són  responsabilitat  de  l'Ajuntament. 


ACCIO  cívica 

UN  MASNOU 
NET 

SERÀ  UN  MASNOU 
MÉS  SA,  PER  TOTS 


NOTA: 

Els  acords  que  es  reflecteixen  en 
aquest  apartat,  no  són  tots  els  que 
pren  la  Comissió  Municipal  Perma¬ 
nent  i  el  Plenari  Municipal.  No  hi 
consten  aquells  que  només 


afecten  a  persones  i  situacions  d'àm¬ 
bit  molt  restringit.  Les  actes  en  el  seu 
redactat  total  i  definitiu,  poden  ésser 
consultades  per  qualsevol  ciutadà,  a 
les  oficines  de  l'Ajuntament. 


EL  MASNOU 

EDITORIAL 


En  Ramon  Casals  i  Luque,  conseller  per 
la  candidatura  de  C.  i  U.,  encarregat,  per 
delegació  de  l'Alcaldia,  dels  Serveis  de 
Manteniment,  un  home  i  un  bon  amic 
ens  ha  deixat.  El  seu  gran  cor  no  ha  po¬ 
gut  resistir  l'enorme  capacitat  de  treball 
a  què  ell  el  sotmetia.  I  ha  dit  prou  . . . 

Tot  el  Consistori  en  Ple,  després  d'un 
minut  de  silenci,  lí  testimonià  l'homenat¬ 
ge  pòstum  que  es  mereixia,  reconeixent 
el  sacrifici  d'un  home  que  donà  la  vida  al 
servei  dels  seus  convilatans. 

Tots  els  masnovins  recordarem  al 
responsable  de  portar  a  terme  aquelles 
petites  coses  que  feien  agradable  la  vida 
en  el  poble.  Els  bancs  acabats  de  pintar, 
els  jardins  tan  acurats,  les  proteccions 
per  l'aigua  en  els  passos  subterranis,  les 
baranes  de  les  escales  i  carrers  en  pen¬ 
dent,  .  .  .  Era  una  pincellada  d'humanitat 
enmig  de  la  política  i  la  burocràcia  de 
cada  dia.  Serà  difícil  oblidar-lo,  molt 
difícil. 


EDITA:  Ajuntament  del  Masnou 

Imprimeix:  Llop,  arts  gràfiques 
Itàlia,  30  -  El  Masnou 

Dip.  Legal  B-9961-197d 


FE  D'ERRATES 

En  el  butlletí  anterior  es  recollia  la  visi¬ 
ta  del  President  del  Parlament  Català 
a  Ràdio  El  Masnou,  com  si  la  seva 
presència  a  la  població  fos  oficial. 
Però  la  visita  del  Sr,  Coll  i  Alentorn  era 
de  caire  particular  a  l'emissora. 
Lamentem  la  confusió. 


wí  lA  NATURA  ÉS 
PATRIMONI  COMUNAL 

SERVIM-IA 

PADRO 

MUNICIPAL 

La  variació  de  nombre  d'habitants  pro¬ 
duïda  a  la  població  de  residents  d'aquest 
terme  municipal  es  reflecteix  en  el 
quadre  que  reproduïm  i  que  abarca  el  pe¬ 
ríode  comprès  entre  el  31  de  març  de 
l'any  1983  fins  al  31  de  març  d'enguany. 

Població  de  dret  en  el  març  del  1 983: 
1  5.143  (7.367  homes  i  7.779  dones). 

Altes  del  març  del  1983  fins  e!  març  del 
1984:  1.274. 

Baixes  del  març  del  1 983  fins  el  març  del 
1984:  718. 

Població  de  dret  el  març  del  1 984: 
1 5.702  (7.61 4  homes  i  8.088  dones). 


SERVEI 
DE  CATALÀ 

h 

La  Conselleria  de  Cultura  d'aquest  Ajun¬ 
tament  es  proposa  dur  a  terme  accions 
concretes  per  accelerar  el  procés  de  Nor¬ 
malització  de  t'ús  del  català,  en  contacte 
amb  la  Direcció  General  de  Política 
Lingüística. 

Per  això  ha  creat  el  Servei  Municipal  de 
Català  per  tal  de  fomentar  i  ajudar  a  tots 
els  masnovins. 

En  aquest  servei  s'atendran  traduccions 
breüs  com  rètols,  targetes,  frases,  etc.  .  . 
per  quan  es  vulgui  fer  la  publicitat  en  ca¬ 
talà  i  les  correccions  d'altres  textos  se¬ 
gons  el  reglament  d'aquest  servei  gratuït 
i  obert  a  tothom. 

HORARI:  Dilluns,  dimecres  i  divendres  de 

10a  1. 

INFORMACIÓ:  A  l'Ajuntament. 


RECULL 

PREMSA 

EN  HONOR  A  RAFAEL  BERT 

A  la  Sala  Capitular  de  la  Casa  Consisto¬ 
rial  l'Ajuntament  del  Masnou  rendí  home¬ 
natge  a  un  músic  autodidacte  i  popular 
per  excel.lència:  Rafael  Bert  i  Fàbregas, 
qui  de  forma  desinteressada  es  dedicà  a 
la  sensibilització  per  la  música  i  el  cant 
coral  de  generacions  de  masnovins,  que 
a  ell  s'aproparen. 

(E!  Correo  de/  l\/íaresme,  3-11  -84) 

'  LA  LLIGA  '  PEL  MASNOU 

Les  dones  de  l'equip  femení  de  bàsquet 
demostraren  una  millor  preparació  física, 
al  guanyar  a  l'equip  adversari,  que 
compta  en  les  seves  files  amb  una 
nord-americana. 

El  Masnou-Comansi  de  bàsquet  femení 
dominà  durant  quasi  tot  el  partit,  deixant 
poques  opcions  a  les  seves  rivals. 

Vuit  punts  possibilitaren  l'obtenció  del 
primer  títol  de  la  temporada  al  bàsquet 
femení  de!  Masnou. 

(E/  Correo  de!  l\/faresme,  2-11  -84) 

ELS  CÒMICS  EN  EL  MASNOU 

La  Setmana  del  Còmic  va  ésser  avaluada 
exitosament  pels  objectius  assolits  al 
llarg  dels  set  dies  d'exposició,  tant  per 
l'afluència  de  públic  com  en  el  contacte 
que  entre  diferents  professionals,  amb 
més  o  menys  intensitat,  es  va  establir  en 
aquesta  exposició.  La  cerimònia  de  clau¬ 
sura,  el  21  de  setembre  passat,  comptà 
amb  la  presència  dels  dibuixants  Carrillo, 
Blazquez,  Marsa,  etc. . . 

(E!  Correo  de!  l\/1aresme,  25-9-84) 


El  catalàn,  màs  fàcil  que  nunca 


Departament  de  Cultura  de  la  Generalitat  de  Catalunya 

Política  esportiva  municipal 


Se'ns  acusa  des  de  l'oposició,  socialistes  i  co¬ 
munistes,  i  també  des  de  l'òrgan  d'expressió 
de  l'Associació  de  Veïns  d'Ocata,  de  no  tenir 
política  esportiva,  de  privatitzar  les  instal·la¬ 
cions  esportives  municipals  (IME)  i  d'afavorir 
més  la  gent  de  fora  que  la  de  casa.  Natural¬ 
ment  rebutgem  aquestes  acusacions,  explicant 
a  continuació  el  per  què. 

En  primer  lloc  la  nostra  política  esportiva  és 
ben  senzilla: 

a)  Donar  suport  i  fomentar  l'esport  escolar  i  de 
base. 

b)  Donar  suport  i  fomentar  els  Clubs  de  la  Vila 
que  practiquin  un  esport  organitzadament, 
sense  cap  mena  de  limitació  social  en  els  seus 
estatuts. 

c)  Construir  les  instal·lacions  necessàries  per  a 
la  pràctica  de  l'esport  en  millors  condicions  i 
que  arribi  al  màxim  de  practicants  possibles. 

d)  Regularitzar  i  normalitzar  el  funcionament 
de  l'IME. 

L'organització  de  Campionats  locals  i  comar¬ 
cals,  les  subvencions  i  ajudes  a  l'esport  de 
base,  l'ús  del  polisportiu  per  tes  escoles,  la  ins¬ 
tal·lació  d'enllumenat  a  les  pistes  dels  col·legis 
Mixt-Ocata  i  Ferrer  i  Guàrdia  i  Lluís  Millet, 
l'ampliació  de  la  pista  d'aquest  darrer,  del  pati 
del  Rosa  Sensat,  els  projectes  de  nous  vestua¬ 
ris  al  Mixt-Ocata,  una  nova  pista  polisportiva  al 
Rosa  Sensat,  etc. . . 

La  concessió  de  subvencions  als  equips  base 
dels  clubs  de  futbol,  del  bàsquet,  del  Centre 
Excursionista,  del  Masnou  Atletisme  Club,  etc. 
. .  per  valor  global  d'un  milió  de  ptes. 

La  formalització  de  la  cessió  de  l'ús  del  camp 
de  futbol,  els  convenis  per  a  la  utilització  del 
polisportiu  amb  col·legis  i  amb  clubs,  els 
projectes  de  construcció  d'un  altre  camp  de 
futbol,  d'una  pista  polisportiva  a  Ocata,  l'aca¬ 
bament  de  la  piscina  coberta,  etc. . . 

Depèn  de  tot  això  la  política,  anomenada  al 
principi,  una  política  de  realitzacions  i  fets  pal¬ 
pables,  enfront  la  utopia,  l'intervencionisme  i  el 
dirigisme  que  caracteritza  els  que  ens  criti¬ 
quen,  i  a  l'oportunisme  d'aprofitar-se  dels  con¬ 
flictes  que  comporta  tota  acció  de  govern, 


sense  mesurar  l'abast  real  del  que  es  diu, 
només  amb  l'afany  de  la  crítica  sistemàtica. 

En  segon  lloc:  No  privatitzem  res,  entre  altres 
raons  perquè  legalment  és  impossible.  El  que 
sí  fem,  és  contemplar  les  possibles  formes  de 
gestió  de  les  IME  actuals  i  les  del  futur, 
marcant  els  límits  del  que  ha  d'ésser  la  gestió 
directa  de  l'Ajuntament,  i,  sobretot,  la  gestió 
indirecta  {permisos,  arrendaments,  cessions, 
etc.  .  .)  que  es  poguessin  establir,  deixant  ben 
clar  la  seva  titolaritat  i  el  control  municipal. 
Doncs  el  que  no  podem  fer  és  no  preveure  que 
les  formes  de  gestionar  les  instal·lacions  ha 
d'adequar-se  a  les  necessitats  específiques  de 
cada  cas,  segons  el  criteris  d'eficàcia,  rentabili- 
tat  econòmica,  social  o  esportiva,  no  tallant- 
les  a  totes  pel  mateix  patró,  ja  que  circunstàn- 
cies  diferents  requereixen  tractaments  distints. 
Altra  cosa  seria  caure  en  el  dogmatisme,  amb 
et  perill  de  no  veure  la  realitat. 

Malgrat  el  que  s'ha  exposat  fins  ara,  només 
està  en  procés  de  cessió  de  l'ús  (gestió  indi¬ 
recta)  per  un  període  de  25  anys  el  camp  de 
futbol,  mitjançant  concurs  públic,  amb  la  in¬ 
tenció  de  legalitzar  una  situació  de  fet  que 
dura  prop  de  70  anys.  Deixant  les  coses  clares 
d'una  vegada  i  facilitar,  així,  l'obtenció  de  les 
ajudes  necessàries  per  a  la  construcció  d'uns 
vestuaris  com  cal  i  graderies  noves. 

En  el  polisportiu  la  gestió  és  directa  i  total¬ 
ment  municipal.  Pel  seu  ús  s'han  establert 
unes  taxes  que  han  de  pagar  tothom,  excep¬ 
tuant  aquelles  entitats  esportives  o  escolars 
locals  que  estableixin  els  convenis  fiscals 
corresponents,  per  als  quals  es  poden  reduir 
els  preus  i  fins  i  tot-exceptuar-los  totalment. 

D'acord  amb  la  nostra  teoria  d'ajudar  a 
aquestes  entitats,  s'han  establert  unes  priori¬ 
tats  en  l'ús  de  l'esmentada  IME. 

De  9a  12ide  15a  17  preferentment  per  les 
escoles. 

De  17,30  en  endavant  els  Clubs  Federats  i 
registrats  a  la  Direcció  General  d'Esport  de  la 
Generalitat. 

A  partir  de  les  hores  que  queden  lliures,  nor¬ 
malment  a  partir  de  les  11  de  la  nit,  qualsevol 
ciutadà  o  grup  de  ciutadans  poden  sol·licitar 
l'ús  del  polisportiu. 


En  aquests  moments  existeixen  convenis  gra¬ 
tuïts  amb  totes  les  escoles  de  la  vila  que  ho 
han  sol·licitat.  S'han  establert  convenis  a  baix 
preu  amb  els  dos  únics  clubs  que  ho  han  sol·li¬ 
citat:  El  Masnou  Basketbol  i  el  Hand-bol- 
Masnou,  d'acord  amb  les  peticions  que  s'han 
fet  i  les  condicions  a  complir: 

-  Estar  radicats  a  la  vila.  -  Promoure  l'esport 
de  base.  i  -  Constituir  escoles  dels  respectius 
esports. 

Desmentim,  per  tant,  les  afirmacions  que  s'han 
fet  en  el  sentit  de  què  el  bàsquet  no  té  prou 
hores,  ja  que  s'ha  respectat  escrupulosament 
la  seva  petició,  i  si  entrenen  més  hores  en  una 
altra  pista  és  una  decisió  posterior  a  la  signa¬ 
tura  del  conveni. 

Resumint,  no  és  la  mateixa  situació  la  del 
camp  de  futbol  que  la  del  Polisportiu,  i  per  tant 
tractaments  diferents,  no  hem  privatitzat  res  ni 
es  poden  fer  judicis  d'intencions  respecte  de  la 
piscina,  perquè  encara  no  funciona. 

D'afavorir  els  de  fora  més  que  als  de  casa, 
res  de  res. 

Com  venim  sostenint  al  llarg  d'aquest  escrit 
els  grups  locals  que  volen  practicar  seriosa¬ 
ment  un  esport  amb  possibilitats  de  futur  i  or¬ 
ganitzadament,  pel  bé  del  nostre  jovent,  se'ls 
ha  d’ajudar,  i  els  ajudem  en  tot  el  que  podem,  i 
encara  ens  quedem  curts;  com  ho  fem?. 
Doncs: 

a)  Facilitant  les  subvencions  anyals  per  fitxa  de 
jugador  fins  els  1 7  anys. 

b)  Signant  convenis  avantatjosos  per  a  l'ús  de 
les  instal·lacions  municipals  per  aquells  que  no 
en  tenen  de  pròpies. 

c)  Donant-los  soport  en  tot  allò  que  ajudi  el 
seu  desenvolupament,  tan  tècnic  com 
econòmic. 

És  clar  que  el  que  fem  no  és  suficient,  donat 
els  costos  pressupostaris  que  han  de  suportar 
i  que  només  coneixen  els  que  realment  s'han 
acostat  a  ells  i  han  viscut  de  prop  les  seves  di¬ 
ficultats  econòmiques.  Curiosament,  aquells 
que  ens  critiquen  això  no  paren  de  pidolar  aju¬ 
des  i  subvencions  per  a  les  seves  finalitats, 
com  si  aquestes  no  fossin  també  a  càrrec  dels 
impostos  de  tots  els  ciutadans. 

Analitzem,  doncs,  breument  la  situació  dels 
dos  clubs  que  actuen  en  el  polisportiu  i  que 
són  motiu  de  polèmica. 

El  Masnou-Basquetbol  és  un  club  jove,  resultat 
de  la  fusió  de  diferents  equips  de  bàsquet  de  la 
localitat,  gairebé  tots  femenins,  amb  l'antic 
C.B.  Masnou,  que  anava  fent  la  viu-viu 
precàriament  des  de  feia  20  anys,  jugant  al 
Casino  primer  i  més  tard  a  la  pista  del  camp 
de  futbol.  Així  que  es  va  poder  comptar  amb  el 
polisportiu,  tot  seguit  va  reexir  tota  la  tasca 
que  durant  aquest  temps  havia  promogut, 
inscrivint  nous  equips  a  les  competicions,  de 
totes  les  edats  i  categories,  donant  sortida  es¬ 
portiva  a  més  de  1  50  nois  i  noies  de  la  vila. 
Enguany  i  de  resultes  de  la  fusió  lliurement  ac¬ 
ceptada  per  les  dues  parts,  s'ha  ajuntat  amb  el 
millor  equip  de  1 Divisió  Nacional  Femenina  i 
que  representa  la  marca  "Comansi",  ampliant- 
se  la  plantilla  de  jugadores  en  tres  equips  més. 
Es  clar  que  les  jugadores  del  1 .®'  equip  no  són 
del  poble,  però  la  promoció  que  faran  del  Mas¬ 
nou,  arreu  d'Espanya,  fins  i  tot  de  l'estranger, 
mitjançant  la  premsa,  la  ràdio  i  la  T.V.  no  crec 
que  s’escapi  a  ningú.  Aquest  equip  és  l'únic 
d'Espanya  que  encara  manté  que  els  seus 
components  siguin  totalment  amateurs. 

El  Handbol  Masnou  és  un  intent  de  promoure 
aquest  esport  a  la  nostra  Vila. 

Amb  el  que  s'ha  exposat  creiem  demostrar 
que  estem  fent  una  tasca  racional  i  positiva 
per  l'esport  de  la  nostra  Vila. 


